Tomas Kalinauskas

**Tomas Kalinauskas** (g. 2000 m. balandžio 27 d.) – Lietuvos futbolininkas, krašto puolėjas. Atstovavo Lietuvos jaunimo rinktinėms bei nacionalinei rinktinei.

## Karjera
Žaidė Anglijos klubų jaunimo ekipose. Atstovavo FC Windsor, Hayes & Yeading FC, FC Farnborough ir Barnsley FC.

2021 m. liepos 21 d. pasirašė pirmą profesionalų kontraktą su Anglijos Barnsley FC.

Nuo 2022 m. sausio 14 d. nuomos pagrindais žaidė AFC Wimbledon. Nuomos sutartis galioja iki sezono pabaigos (2022 m. vasaros).

2022 m. sausio 29 d. Tomas Kalinauskas debiutavo trečioje pagal pajėgumą Anglijos lygoje („League One“). Į aikštę žengė 81 minutę, o rungtynėse su „Shrewsbury” klubu. Mačas pasibaigė lygiosiomis 1:1.

### Den Bosch
Nuo 2023 m. sausio atstovavo Nyderlandų FC Den Bosch klubui.

2023 m. sausio 20 d. debiutavo naujojoje ekipoje rungtynėse prieš PSV Jong. Pasirodė startinėje sudėtyje ir sužaidė 73 minutes. Jo atstovaujamas klubas šventį pergalę rezultatu 1:0.

2023 m. sausio 27 d. pelnė įvartį rungtynėse prieš Mastrichto MVV. Po Kalinausko tikslaus smūgio rezultatas tapo 2:1. Įvartį pelnė pirmame kėlinyje jau per pridėtą laiką, o r 76 minutę buvo pakeistas. Šios rungtynės baigėsi lygiosiomis 3:3. 2023 m. kovo 3 d. Den Bosch klubas išvykoje sužaidė tragiškai ir pralaimėjo lygos lyderiams FC Zwolle rezultatu 0:13.

### Burton Albion
2024 m. birželio viduryje pasirašė trijų metų sutartį su Anglijos trečiojo diviziono Burton Albion klubu.

2024 m. lapkričio 9 d. pelnė įvartį League One rungtynėse prieš Shrewsbury Town ir svariai prisidėjo prie atstovaujamo klubo pergalės rezultatu 2-0. Tomas Kalinauskas rungtynes pradėjo startinėje sudėtyje ir dešimtąją minutę pelnė pirmąjį įvartį.

#### Kalmar FF
2025 m. liepos pabaigoje iki sezono pabaigos buvo išnuomotas Superettan (II) žaidžiančiam „Kalmar“ klubui.

2025 m. rugpjūčio 10 d. pelnė savo pirmąjį įvartį Superettan prieš Varbergs BoIS, bei atliko rezultatyvų perdavimą. „Kalmar“ nugalėjo varžovus rezultatu 2-0.

Klubas užėmė antrąją vietą ir iškovojo kilimą į pirmojo lygmens Allsvenskan lygą.

2025 m. gruodžio mėn. pasibaigus sutarčiai grįžo į Angliją. 2026 m. sausio 22 m. pirmą kartą po sugrįžimo sužaidė rungtynėse prieš Lincoln City. Susitikimą pradėjo kaip atsarginis, o aikštėje pasirodė po keitimo pačioje rungtynių pabaigoje. Burton Albion išvykoje nusileido varžovams minimalia persvara 1–2.

#### Roda JC
2026 m. vasario pradžioje buvo paskelbta, kad nuomos pagrindais perleidžiamas Roda JC (Nyderlandai).

2026 m. vasario 6 d. debiutavo klube Eerste divisie (II) rungtynėse prieš ADO Den Haag.Tomas Kalinauskas debiutavo naujame klube Tomas Kalinauskas susitikimą pradėjo kaip atsarginis, o aikštėje pasirodė po keitimo 59 minutę. Roda namuose patyrė triuškinantį pralaimėjimą rezultatu 0–3.

2026 m. vasario 27 d. pelnė savo pirmąjį įvartį rungtynėse prieš savo buvusį klubą FC Den Bosch. Lietuvis susitikimą pradėjo kaip atsarginis, o aikštėje pasirodė po keitimo 55 minutę, kai Roda atsilikinėjo rezultatu 0–2. Michael Breij 75 minutę sušvelnino rezultatą (1–2), o 79 minutę Tomas Kalinauskas išlygino rezultatą (2–2).

## Atstovavimas Lietuvai
Buvo kviečiamas į Lietuvos jaunimo rinktines.
;U-19 rinktinė
* 2018 m. lapkričio 14 d. žaidė rungtynėse prieš belgus, kurias lietuviai pralaimėjo 0:5.
* 2018 m. lapkričio 17 d. žaidė rungtynėse prieš prancūzus, kurias lietuviai pralaimėjo 0:7.
* 2018 m. lapkričio 20 d. žaidė rungtynėse prieš maltiečius, kurias lietuviai pralaimėjo 1:2.
; U-21 rinktinė
* 2021 m. rugsėjo 3 d. žaidė rungtynėse prieš slovakus, kurias lietuviai pralaimėjo 1:3.
* 2021 m. rugsėjo 7 d. žaidė rungtynėse prieš ispanus, kurias lietuviai pralaimėjo 0:2.
* 2021 m. spalio 8 d. žaidė rungtynėse prieš maltiečius, kuriose lietuviai nugalėjo rezultatu 2:1. 
: Šiose rungtynėse Tomas Kalinauskas realizavo 11 metrų baudinį ir rezultatas tapo 2:0 lietuvių naudai.
* 2021 m. spalio 12 d. žaidė rungtynėse prieš rusus, kurias lietuviai pralaimėjo 0:3.
* 2021 m. lapkričio 12 d. žaidė rungtynėse prieš šiaurės airius, kurias lietuviai pralaimėjo 0:4.
* 2021 m. lapkričio 16 d. žaidė rungtynėse prieš slovakus, kurias lietuviai pralaimėjo 0:2.

## Išnašos

## Nuorodos
* SOCCERWAY
* FLASHSCORE
* Transfermarkt
* UEFA svetainė
* lietuvosfutbolas.lt
* Globalsportsarchive